**Zhongshan** (kiin.: 中山; pinyin: *Zhōngshān*; Jyutping: *Zung1saan1*) on prefektuuritason kaupunki Kiinan Guangdongin maakunnan eteläosassa Helmijoen suistossa. Kaupungin keskusta sijaitsee linnuntietä noin 70 kilometriä maakunnan pääkaupunki Kantonista etelään. Kaupungin väkiluku on 3,12 miljoonaa (2010) ja pinta-ala 1 785 neliökilometriä. Se on tiheästi asutun, vauraan alueen liiketoiminnan keskus hyvien liikenneyhteyksien varrella: sen läpi kulkee valtatie Macaosta Kantoniin ja vesireitit yhdistävät sen eri puolille suistoaluetta.

Aiemmin kaupunki on tunnettu nimellä *Xiangshan*, suomeksi *tuoksuva mäki*. Zhongshan on yksi harvinaisia paikkoja, jotka ovat nimetty henkilöiden nimien mukaan. Se on nimetty Sun Yat-senin mukaan. Sun Yat-sen oli Kiinan tasavallan ensimmäinen presidentti, tunnettu myös nimellä Sun Zhongshan. Hän oli syntynyt Xiangshanin piirikunnan Cuihengin kylässä. Vuonna 1925 Sunin kuoleman jälkeen piirikunta sai nimensä Sun Zhongshanin mukaan.

Maantiede
---------

Zhongshan sijaitsee Guangdongin maakunnassa Helmijoen suistossa. Se sijaitsee 70 kilometriä Kantonista etelään. Prefektuuri rajoittuu pohjoisessa Foshanin ja Kantonin, etelässä Zhuhain, sekä lännessä Jiangmenin prefektuuritason kaupunkeihin. Idässä ja etelässä naapurina on myös Etelä-Kiinan meri.

### Ilmasto

Zhongshanissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivempaa ja leutoa. Vuoden keskilämpötila on noin 23 °C ja keskimääräinen sademäärä 1 630 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 15 °C. Sateisin kuukausi on kesäkuu, jolloin sataa keskimäärin noin 270 millimetriä. Tammikuu puolestaan on kuivin kuukausi. Silloin keskimääräinen sadanta on 27 millimetriä.

Hallinnollinen jako
-------------------

| Zhongshanin hallinnollinen jako |
| --- |
| 

**Dongqu**
**Nanqu**
**Xiqu**
**Shiqi**
**Zhongshangang (THIDZ)**
**Wuguishan**
**Nanlang**
**Sanxiang**
**Tanzhou**
**Shenwan**
**Banfu**
**Dachong**
**Shaxi**
**Henglan**
**Guzhen**
**Xiaolan**
**Dongfeng**
**Nantou**
**Huangpu**
**Sanjiao**
**Minzhong**
**Gangkou**
**Fusha**
**Dongsheng**
 |

Paikallistasolla kaupungilla ei ole varsinaista piirikuntatason jakoa, vaan se jakautuu suoraan 6 alipiiriin ja 18 suurkuntaan. Hallintokeskus sijaitsee Dongqun alipiirissä.

  

* Zhongshanin sijainti Helmijoen suistossa.Zhongshanin sijainti Helmijoen suistossa.
* Kaupunkinäkymää.Kaupunkinäkymää.
* Zhongshanin tulli.Zhongshanin tulli.
* Zhongshanin pohjoinen rautatieasema.Zhongshanin pohjoinen rautatieasema.
* Zhongshanin taidegalleria Qijiangin puistossa.Zhongshanin taidegalleria Qijiangin puistossa.

Lähteet
-------

1. 1 2  Guangdong Province geohive.com. Viitattu 10.11.2015. (englanniksi)
2. ↑  China: Zhōngshān Shì / 中山市 citypopulation.de. Viitattu 12.4.2015. (englanniksi)
3. ↑  Zhongshan Encyclopedia Britannica. Viitattu 12.4.2015. (englanniksi)
4. ↑  Zhongshan Travel Guide travelchinaguide.com. Viitattu 10.11.2015. (englanniksi)
5. ↑  Thomas Brinkhoff: China: Administrative Division (Prefektuurin naapurit näkee valitsemalla prefektuurin kartan Level 2 -hallintoalueet ja kohdistamalla kartan prefektuuriin hiiren klikkauksella tai maakuntakohtaisen prefektuurilistauksen avulla. Kartta näyttää prefektuurin nimen kun sitä osoittaa hiirellä.) citypopulation.de. Viitattu 10.11.2015. (englanniksi)
6. ↑  Climate Zhongshan climate-data.org:  Climate-Data.org. Viitattu 29.3.2019. (englanniksi)

Aiheesta muualla
----------------

* Kuvia tai muita tiedostoja aiheesta **Zhongshan** Wikimedia Commonsissa

* Matkaopas aiheesta Zhongshan Wikivoyagessa (englanniksi)
* Zhongshan Overview (Arkistoitu – Internet Archive) (englanniksi) (chinatravel.com)